smcproject/ml-wiki-sentences huggingface dataset:
ഉളൂപിക്ക്‌ ജനിക്കുന്ന സന്താനം നഗലോകതിന്റെ അനന്തരാവകാശം ലഭിക്കുമെന്ന ഭയത്താൽ അവൻ ഗരുടനെ പ്രകോപിപ്പിക്കുകയും നാഗ രാജ കുമാരനെ കൊല്ലുകയും ചെയ്തു.
അപൂർണമായ വിവാഹം, ഭാഗ്യദോഷി എന്ന പേര്, ഇളം പ്രായത്തിലെ വൈധവ്യം എന്നിവ ഉളൂപിയെ തളർത്തി.
എന്നാല് അവള് ഉയിർത്തെഴുന്നേറ്റു.
തന്റെ ദേവന്മാരും നഗങ്ങളും പക്ഷികളും ആയിതുള്ള ഇളയ ജ്യേഷ്ഠ പിതാക്കൻമാർ നിന്ന് അവള് വിദ്യകൾ പഠിച്ചു.
സകല കലാ വല്ലഭ യും സകല ശസ്ത്ര ശാസ്ത്രങ്ങളും വഴങ്ങുന്നവളുമായി അവള് വളർന്നു.
അവളുടെ കീർത്തി ലോകമെങ്ങും പരന്നു.
വിധിയെ അതിജീവിച്ച അവള് ശിവനിൽ നിന്നും മൃതസ ഞീവീക എന്ന നാഗമാണിക്യം ,ദിവ്യാസ്ത്രങ്ങൾ എന്നിവ പ്രാപ്തമാക്കി .
നാഗലോകതെ അടക്കി വാണ ചക്രവർത്തിയായി.
അവളുടെ സേനാപതി ദൂർബുദ്ദി ആയിരുന്നു.
അവന്റെ കൊള്ളരുതായ്മകൾ ഉലൂപി അറിഞ്ഞിരുന്നില്ല.
അവളുടെ സഖി ആയ ദാമിനിയെ ദുർബുദ്ദിക്ക് വിവാഹം ചെയ്തു കൊടുത്തു.
അവർക്ക് ജനിക്കുന്ന സന്താനം നാഗലോകം ഭരിക്കുമെന്ന് ദുർബിദ്ദി കണക്ക് കൂട്ടി.
എന്നാൾ വിധി വൈപരിത്യം ആണോ പാപഫലം ആണോ എന്നറിയില്ല.
അവർക്ക് കുട്ടികൾ ഉണ്ടായില്ല.
അതോടെ ധാമിനിയോടും അവന് വെറുപ്പ് ആയി.
എങ്ങനെയെങ്കിലും ഉലൂപിയെ കൊല്ലുക.
നാഗ രാജാവ് ആകുക എന്നത് ആയിരുന്നു അവന്റെ ലക്ഷ്യം.
ഉലൂപിക്ക് വന്ന വിവാഹ ആലോചനകൾ പലതും അവൻ തടഞ്ഞു.
അതോടു കൂടി ഉലൂപി വിവാഹ സ്വപ്നം എല്ലാം ഉപേക്ഷിച്ച് രാജ്യഭരണം നടത്തി.
ദുർബുദ്ദിയുടെ പല പദ്ധതികളും വിഫലം ആയെങ്കിലും അവൻ പിന്മാറാൻ തയ്യാർ ആയില്ല.
ഉലൂപിയാകറ്റെ ഇതൊന്നും അറിയാതെ അവനെ വിശ്വസിക്കുകയും ചെയ്തു.
ഉലൂപി - അർജുന പ്രണയം
ഇങ്ങനെ ഒരു കാല ഘട്ടത്തിൽ ആണ് ദ്രൗപദിയുെ ആയുള്ള പ്രതിജ്ഞ ലംഘന കാരണത്താൽ അർജ്ജുനന് 12 വർഷത്തെ തീർഥാടനം വിധിച്ചത്.
ബ്രാഹ്മണരുടെ കൂടെ ഗംഗാ നദി കരയിൽ എത്തിയ സുന്ദര കളെബരൻ ആയ അർജ്ജുനനെ ഉലോപി തന്റെ ഭർത്താവായി സങ്കൽപ്പിച്ചു.
അർജ്ജുനൻ തികഞ്ഞ ഒരു സാത്വിക ആണെന്നും അതിനാൽ എന്നെ വിവാഹം ചെയ്യുമെന്നും ഉലൂപി കണക്കുകൂട്ടി.
മധുര സ്വപ്നങ്ങൾ കണ്ട ഉളൂപിയുടേ പെരുമാറ്റത്തിൽ സംശയം തോന്നിയ  ദുർബുദ്ദു കാര്യം രാജ മാതാവ് ആയ വിഷ വാഹിനിയെ അറിയിച്ചു.
മാതാവിനോട് ലജ്ജയോടെ ഉലൂപി കാര്യങ്ങള് അവതരിപ്പിച്ചു.
ഇത് ദുർബുദ്ദിയേ ചൊടിപ്പിച്ചു.
ഉലൂപിയുട് വിവാഹം നടക്കരുതെന്ന് ആഗ്രഹിക്കുന്ന ദുർബുദ്ദി അർജ്ജുനൻ നാഗങ്ങളുടെ വാസസ്ഥലം നശിപ്പിച്ച വൻ ആണെന്നും നാഗ കുളംപാസകൻ ആയ അർജ്ജുനന് ഉലൂപിയേ നൽകരുത് എന്ന് ദുർബുദ്ദി (ചണ്ടകൻ) കൗരവ്യണോട് ആവശ്യപ്പെട്ടു.
ചണ്ടകൺ പറഞ്ഞ കാര്യം കൗരവ്യാൻ ഉളൂപിയോട് പറഞ്ഞു.
ഉളൂപിക്ക് ദുഃഖവും അതുപോലെ ക്രോധവും ചണ്ടകനോട് ഉണ്ടായി.
അന്നാദ്യമായി ഉലൂപിക് അവന്റെ പ്രവൃത്തിയിൽ സംശയം ജനിച്ചു.
അത് പുറത്ത് കാട്ടിയില്ലെങ്കിലും ചണ്ടകനെ സൂക്ഷിക്കണമെന്ന് ധാമിനിയും പറയുക ഉണ്ടായി.
ചണ്ടകനും ഉളൂപിയും തമ്മിൽ പന്തായമുണ്ടായി.
അർജുനന് സാത്വിക ആണെന്ന് തെളിഞ്ഞാൽ ചണ്ടകാൻ തന്റെ ഔദ്യോഗിക പദവികൾ ഉപേക്ഷിക്കണം.
ഇനി അഥവാ വഞ്ചകൻ ആണെന്ന് തെളിഞ്ഞാൽ താൻ അജീവനാന്ത കാലം അവിവാഹിത ആയിരിക്കും.
തന്റെ പ്രണയിതാവിന്റെ സ്വഭാവ ശുദ്ധി തെളിയിക്കാൻ ധൈര്യത്തോടെ ഊളൂപി ഇറങ്ങി പുറപ്പെട്ടു.
അർജുന അപഹരണം ഉലൂപി വിവാഹം
അതിരാവിലെ സൂര്യ നമസ്കാരത്തിനു ഗംഗാ നദിയിൽ മുങ്ങിയ അർജ്ജുനനെ കാലിൽ പിടിച്ചു ആരോ വലിക്കുന്നതായി അനുഭവപ്പെട്ടു.
എതിർക്കാൻ കഴിയുന്നതിന് മുൻപ് തന്നെ അർജ്ജുനൻ മുങ്ങിപ്പോയി.
കണ്ണ് തുറന്ന അർജ്ജുനൻ കാണുന്നത് സർവാലങ്കാര വിഭൂഷിതയായ ഒരു നാഗ കാന്യയെ ആണ്.
ഒരു നിമിഷത്തേക്ക് അവൻ അവളെ മോഹിച്ചു.
ബോധം വീണ്ടുകിട്ടിയ അർജ്ജുനൻ താൻ എവിടെയാണെന്നും നീ ആരാണെന്നും ചോദിക്കാൻ തുടങ്ങി.
തന്റെ നാമ കുലാദികൾ വെളിപ്പെടുത്തുകയും അർജ്ജുനനെ ബലി നൽകാനാണ് കൊണ്ട് വന്നതെന്നും ഉലൂപി പറഞ്ഞു.
പറഞ്ഞത് കേട്ടിട്ടും ശാന്തനായി നിന്നുകൊണ്ട് അർജ്ജുനൻ ഉലൂപിയോട് തന്റെ അപരാധം എന്തെന്ന് ചോദിച്ചു.
അർജ്ജുനൻ നാഗശത്രു ആണെന്നും തന്നെ കൊല്ലാനാണ് വന്നതെന്നും കൗറവ്യൻ പറഞ്ഞു.
വിനയാന്വിതനായി അർജ്ജുനൻ താൻ നാഗങ്ങളുടേ ബന്ധു ആണെന്നും ഞങ്ങളുടെ അമ്മ കുന്തിയുടെ അമ്മ (പാണ്ഡവരുടെ മുത്തശ്ശി,ശൂരസേണന്റെ ഭാര്യ)മരീഷ നാഗ ശ്രേഷ്ഠൻ ആര്യകന്റെ മകൾ ആണെന്നും അറിയിച്ചു.
ഇന്ദ്രപ്രസ്ഥം നിർമിക്കാൻ കുറച്ച് നാഗങ്ങളെ വനത്തിൽ കൊണ്ടിട്ടത്തെ ഉളളൂ എന്നും,അനാവശ്യമായി ഒരു നാഗത്തെയും കൊന്നിട്ടില്ല എന്നും,താൻ സ്ത്രീകളെ ബഹുമാനിക്കുന്ന ആൾ ആണെന്നും  ഞങ്ങൽ 5 സഹോദരണമർക്കും ഒരു പത്നി ആണെന്നും അവളുടെ സ്ത്രീ സ്വാതന്ത്ര്യത്തെ ഞാൻ അംഗീകരിച്ചു വെന്നും അർജ്ജുനൻ അറിയിച്ചു.
അർജ്ജുനൻ സത്വികൻ ആണെന്ന് കൗരവ്യനു ബോധ്യമായി.
സമയം വൈകിക്കാതെ ഉലൂപി അർജ്ജുനനെ ആലിംഗനം ചെയ്തു.
അർജ്ജുനനും അത് ആസ്വദിച്ച് എങ്കിലും പെട്ടെന്ന് പിടഞ്ഞ് എണീറ്റ്.
കാര്യം അന്വേഷിച്ച അർജ്ജുനന് വിവാഹത്തിന് സമ്മതം അല്ല എന്ന് അറിയിച്ചു.
നിന്നെ പ്രണയിക്കുന്നു എങ്കി ലും ബ്രഹ്മചര്യം ലംഘിക്കാൻ കഴിയില്ല എന്ന് അവൻ തീർത്തു പറഞ്ഞു.
അതീവ ബുദ്ധി മതിയും അനുനയ പാടവം ഉള്ളവളും ആയ ഉലൂപി പ്രതിവാദം ഉന്നയിച്ചു.
അർജ്ജുനന്റെ ബ്രഹ്മചര്യം ദ്രൗപദിയുെ ആയി മാത്രം ബന്ധപ്പെട്ടത് ആണെന്നും ശരണാഗതിയെ സംരക്ഷിക്കുക ആണ് ക്ഷത്രിയ ധർമം എന്നും താനിപ്പോൾ പാർഥന്റെ ശരണാഗതി ആണെന്നും ഉലൂപി അർജ്ജുനനെ അറിയിച്ചു.
അർജ്ജുനൻ സ്വീകരിച്ചില്ലെങ്കിൽ തനിക്കൊരു ജീവിത മില്ലെന്നും ഉലൂപി തീർത്തു പറഞ്ഞു.
ഉലൂപിയുടേ കഴിവും പ്രണയവും സൗന്ദര്യവും അർജ്ജുനനെ കാമ വിവശൻ ആക്കി മാറ്റി.
എല്ലാ വ്രതവും പൂർത്തിയാക്കി അർജ്ജുനൻ ഉലോപിയെ നാഗലോകതിൽ വച്ച് ആചാര അനുഷ്ഠാന പ്രകാരം വിവാഹം ചെയ്തു.
അർജ്ജുനന്റെ വരാലബ്ദിയും ഇരവൻെറ ജനനവും
വിവാഹ ശേഷം അർജ്ജുനനും ഉലോപിയും ഒരു രാത്രി രതി ലീലകൾ ആടി ഉമ്മാദത്തോടെ ആഘോഷിച്ചു.
പിറ്റെ ദിവസം രാവിലെ തന്നെ അർജ്ജുനൻ പുറപ്പെട്ടു.
ഉലൂപി തടഞ്ഞില്ല.
വിവാഹത്തിനുള്ള ഉപഹാരമായി ഉലൂപി നഗപാശം എന്ന ആയുധം അർജ്ജുനന് നൽകി.
അതോടൊപ്പം ഇനി ഒരിക്കലും അർജ്ജുനന് ജല ജീവികളാൽ ആക്രമണം/മരണം എന്നിവ ഒന്നും സംഭവിക്കില്ല എന്നുവരദാനവും നൽകിയാണ് അർജ്ജുനനെ യാത്ര യാക്കി.
അവരുടെ ബന്ധത്തിൽ ഇരവാൻ എന്ന ഒരു പുത്രൻ ജനിച്ചു.
അർജ്ജുനനെ പോലെ 36 ദിവ്യ ലക്ഷണങ്ങൾ ഉള്ളവനും അത്യധികം ഗുണ ഗണങ്ങൾ ഉള്ളവനും ആയിരുന്നു.
മഹാഭാരതകഥയിൽ ഒട്ടുംതന്നെ പ്രാധാന്യത്തോടെ പറഞ്ഞുകേട്ടിട്ടിട്ടില്ലാത്തൊരു നാമമാണ് ഇരാവാൻ.
വിദ്യകൊണ്ടും കർമ്മംകൊണ്ടും  മഹത്വംകൊണ്ടും ഏറെ ഉന്നതനെങ്കിലും അവഗണനയുടെ തമോഗർത്തങ്ങളിലേക്കെറിയപ്പെട്ടൊരു ശ്രേഷ്ടതാരകമായിരുന്നു ഇരാവാൻ.
സകലകലകളിലും വൈദഗ്ദ്ധ്യം നേടിയിരുന്ന ഉലൂപി ഇരാവാനെ വളർത്തിയത് സർവ്വജ്ഞാനങ്ങളും  പകർന്നുനൽകിയാണ്.
ഒരിക്കൽ ശ്രീകൃഷ്ണൻ,  വിഷാസ്ത്രങ്ങൾക്കു മൂർച്ചകൂട്ടിക്കൊണ്ടിരുന്ന ഇരാവാനെ കാണാനിടയായി.
ഉജ്ജ്വലമായ തേജോകാന്തിയുള്ള ആ യുവാവിനോട് എന്തുചെയ്യുകയാണെന്നാരാഞ്ഞപ്പോൾ ഇനി വരാൻപോകുന്ന കുരുക്ഷേത്രയുദ്ധത്തിന് ആയുധങ്ങൾ കരുതിവെക്കുകയാണെന്നായിരുന്നു മറുപടി.
അർജുനപുത്രനായ തനിക്ക് പിതാവിനെ യുദ്ധത്തിൽ സഹായിക്കേണ്ടിവരുമെന്നും സൂചിപ്പിച്ചു.
ഇരാവാന്റെ ത്രിലോകജ്ഞാനത്തെക്കുറിച്ചോർത്ത് ശ്രീകൃഷ്ണൻ അത്ഭുതചിത്തനായി.
കുരുക്ഷേത്രയുദ്ധം പതിനെട്ടു ദിവസങ്ങളിലായി കല്പിക്കപ്പെട്ടതാണ്.
ആ പതിനെട്ടു ദിനങ്ങളിലെ വിജയവും തോൽവിയും അർഹതപ്പെട്ടവരുടെ  മൃത്യുവും പാണ്ഡവരുടെ അന്ത്യവിജയവും  എല്ലാം മുമ്പേ കുറിക്കപ്പെട്ടതാണ്.
പക്ഷേ അതിസമർത്ഥനായ  ഇരാവാൻ  യുദ്ധത്തിൽ പങ്കെടുത്താൽ അത് പതിനെട്ടു നാഴികകൾപോലും നീണ്ടുനിൽക്കില്ല എന്ന്  എല്ലാമറിയുന്ന കൃഷ്ണനറിഞ്ഞു.
അതുകൊണ്ട് അവനെ എങ്ങനെയും യുദ്ധഭൂമിയിൽനിന്നൊഴിവാക്കണമെന്നു തീരുമാനിച്ചു.
സംഭവബഹുലമായി  കാലം കടന്നുപോയി.
ഒടുവിൽ കുരുക്ഷേത്രയുദ്ധവും വന്നെത്തി.
ഇരാവാനെ യുദ്ധത്തിൽനിന്നൊഴിവാക്കാൻ തന്ത്രശാലിയായ കൃഷ്ണൻ ഒരു സൂത്രം പ്രയോഗിച്ചു.
പാണ്ഡവരുടെ യുദ്ധവിജയത്തിനായി കാളിദേവിക്ക്  ഒരു ബലിദാനം താന്ത്രികവിധിപ്രകാരം നിശ്ചയിച്ചു.
കൃത്യമായി ഭാവി പ്രവചിക്കുന്നതിൽ പ്രഗത്ഭനായിരുന്ന സഹദേവനാണ് കവടിനിരത്തി  ബലിദാനം നിശ്ചയിച്ചത്.
ശരീരത്തിൽ മുപ്പത്തിയാറു പുണ്യചിഹ്നങ്ങളുള്ള, സർവ്വഗുണങ്ങളുമുള്ള,  ഒരു  വീരവര്യനെയാവണം ബാലികഴിക്കേണ്ടത്.
ശ്രീകൃഷ്ണനും അർജുനനുമാണ് ആ തികവുള്ളവർ.
പക്ഷേ പാണ്ഡവപക്ഷത്തിന്റെ നെടുംതൂണുകളായ ഇവരെ ബലിയർപ്പിക്കാനാവില്ലല്ലോ.
പിന്നെയാര് എന്നതായി ചോദ്യം.
അത് ഇരാവാനല്ലാതെ മറ്റാരുമായിരുന്നില്ല.
ബ്രാഹ്മണനോ ക്ഷത്രിയനോ പുരോഹിതനോ  രാജ്യാവകാശിയോ അല്ല.
അതുകൊണ്ടുതന്നെ  അവനെ ബലികൊടുക്കുന്നതിൽ അപാകതയില്ല.
ഒട്ടും താമസിക്കാതെ ശ്രീകൃഷ്ണൻ ഇരാവാനെ സമീപിച്ചു കാര്യം അവതരിപ്പിച്ചു.
ധീരനും ധർമ്മചാരിയുമായ ഇരാവാന്  തന്റെ പിതാവിനും രാജ്യത്തിനും വേണ്ടി സ്വയം സമർപ്പിക്കാൻ മടിയുണ്ടായിരുന്നില്ല.
അർജുനനാവട്ടെ തന്റെ പുത്രനെ ബാലിവസ്തുവാക്കുന്നതിൽ ഒരു സങ്കോചവുമുണ്ടായതുമില്ല.
താൻ തന്റെ പിതാവിനെ സ്നേഹിക്കുന്നതുപോലെ അദ്ദേഹം തന്നെ സ്നേഹിക്കുന്നില്ല എന്ന പരമാർത്ഥം ഇരാവാൻ തിരിച്ചറിയുകയായിരുന്നു ആ നിമിഷങ്ങളിൽ.
തന്റെ ബലിക്കായി  പുലർന്നുവരുംമുമ്പുള്ള  രാത്രിയിൽ ഭാര്യാസമേതം കഴിയാൻ അവസരമുണ്ടാക്കണമെന്ന് ഇരാവാൻ അഭ്യർത്ഥിച്ചു.
മാതാവല്ലാതെ സ്നേഹിക്കാനാരുമില്ലാത്ത  തന്റെ വേർപാടിൽ  മനംനൊന്തുകരയാൻ പത്നി ഒപ്പമുണ്ടാവണമെന്ന് അയാൾ അതിയായി ആഗ്രഹിച്ചു.
എന്നാൽ  അതത്ര എളുപ്പത്തിൽ സാധ്യമാക്കാവുന്ന കാര്യമല്ലല്ലോ.
ഒരുരാത്രിമാത്രം സുമംഗലിയായി, പുലരുമ്പോൾ വൈധവ്യം സ്വീകരിക്കാൻ ഏതുപെൺകൊടിയാണു തയ്യാറാവുക!
തങ്ങളുടെ  ഓമനപ്പുത്രിയെ ഇങ്ങനെയൊരു നിർഭാഗ്യത്തിലേക്കു തള്ളിവിടാൻ ഏതു മാതാപിതാക്കളാണ് തയ്യാറാവുക!
തികച്ചും അസാധ്യമെങ്കിലും   ആ ആഗ്രഹം  സാധിച്ചുകൊടുത്തേ  മതിയാകൂ.
കുശാഗ്രബുദ്ധിയായ ഇരാവാന്റെ വാക്കുകളുടെ അന്തരാർത്ഥം മനസ്സിലാക്കിയ ശ്രീകൃഷ്ണൻതന്നെ അതിനും പരിഹാരം കണ്ടെത്താമെന്നായി.
ഒരിക്കൽ  മഹേശ്വരനെപ്പോലും മോഹിപ്പിച്ച മായാമോഹിനിരൂപത്തിൽ പ്രത്യക്ഷപ്പെട്ട്  ഭഗവാൻ സ്വയം   ഇരാവാന്റെ  പത്നിയാകാൻ ആഗ്രഹമറിയിച്ചു .
വസ്തുതകൾ സത്യമായിത്തന്നെ അറിയുമായിരുന്നെങ്കിലും അയാൾ മോഹിനിയെ  ഭാര്യയായി സ്വീകരിച്ചു.
ഒരേയൊരു രാവുമാത്രം ഒന്നിച്ചുകഴിഞ്ഞ് പുലർച്ചെതന്നെ ഇരാവാൻ ബലിവസ്തുവാകാൻ  സന്നദ്ധനായി.
തന്റെ വേർപാടിൽ അങ്ങേയറ്റം  മനംനൊന്ത് അലമുറയിട്ടുകരയുന്ന മോഹിനിയെക്കണ്ട് ഇരാവാന്റെ ആത്മാവ് കൃതാർത്ഥനായി..
ചിത്രാംഗധ പ്രതിസന്ധിയും ബഭ്രുവാഹനന്റെ പരിപാലനവും
അർജ്ജുനന്റെ തൃതീയ പത്നി ആയിരുന്നു ചിത്രാംഗദ.
മണിപ്പൂർ രാജകന്യയും ചിത്രവാഹനന്റെയും വസുന്ധരയും മകളായ ചിത്രാംഗദ കാമദേവ - രതീ ദേവീ വരദാനത്താൽ അതി സുന്ദരിയും ആയിരുന്നു.
അർജ്ജുനൻ അവളെ വളരെ അധികം സ്നേഹിച്ചിരുന്നു.
ആ ബന്ധത്തിൽ പിറന്ന പുത്രനാണ് ബഭ്രുവാഹനൻ.
വന വാസത്തിലെ 3 വർഷം അവളോടൊപ്പം വസിച്ച ശേഷം അർജ്ജുനൻ തീർത്ഥ യാത്ര തുടർന്നു.
പുത്രന്റെ ജനനം ചിത്രയെ സന്തോഷിപ്പിച്ചു.
കുറച്ച് മാസങ്ങൾക്കുള്ളിൽ ചിത്ര രാജ്യഭരണം ഏറ്റെടുത്തു.
വൃദ്ധരായ മാതാപിതാക്കളെ പരിപാലിക്കുകയും ചെയ്ത ചിത്ര ധീരയും സത്യസന്ധവും ആയിരുന്നു.
എന്നാല് രാജ്യഭരണം ഒറ്റയ്ക്ക് നടത്തുന്ന ചിത്രയ്ക്ക് സ്വപുത്രനെ പരിപാലിക്കാൻ സമയം ലഭിച്ചില്ല.
ഈ കാര്യം അവൾക്ക് തന്നെ അറിയാമായിരുന്നു.
സ്വന്തം മകനെ വിദ്യ അഭ്യസിക്കാൻ ഒരു ഗുരുവിനെ വേണമെന്ന് ചിത്ര ആഗ്രഹിച്ചു.
ഈ സമയത്താണ് തൻറെ പതിയുടെ രണ്ടാം പത്നിയും നാഗലോക രാജ്ഞിയും ആയ ഉലുപിയെ കുറിച്ച് അവള് ഓർത്തത്.
നഗലോകത്തിൽ എത്തിയ ചിത്ര തനിക്ക് ജ്യേഷ്ഠത്തി സമാനയായ ഉലുപിയേ വണങ്ങി.
അനുജത്തിയെ പോലെ ഉലൂപിയും അവളെ സ്വീകരിച്ചു.
അതോടൊപ്പം ബഭ്രുവാഹനനെ പരിശീലിപ്പിക്കാ മെന്ന് ഉറപ്പു നൽകുകയും ചെയ്തു.
ഉലൂപി ഇരാവാനെ പോലെ തന്നെ സ്വന്തം പുത്രനായി ബാഭ്രുവാഹനണെ വളർത്തി.
അവനും തന്റെ ഗുരുവും അമ്മയുമായ ഉലൂപിയെയും ജ്യേഷ്ഠനായ ഇരാവനെയും അതിയായി സ്നേഹിച്ചു.
തന്റെ എല്ലാ വിദ്യകളും തന്റെ ഇരു പുത്രന്മാർക്കും വേർതിരിവില്ലാതെ നിസ്വാർത്ഥമായി പകർന്നു നൽകി ആ സാധ്വി.
അർജുന - ബഭ്രുവാഹന യുദ്ധവും ഉലൂപിയുടെ മായാപ്രായോഗവും
തന്റെ പ്രിയ ജ്യേഷ്ഠനായ കർണന്റെ മകൻ എന്നതിലുപരി അർജ്ജുനൻ അഭിമന്യുവിനെ യും ഇറാവനെയും കാൾ താൻ സ്നേഹിച്ച തന്റെ ദത്തുപുത്രൻ വധിക്കപ്പെട്ടത് കണ്ട് അർജ്ജുനൻ രുദ്രനായി തന്റെ മകനെ അക്രമിക്കാണായി വന്നു.
ഉലൂപിയുടെ കഥ - നമുക്ക് നൽകുന്ന പാഠങ്ങൾ
ജീവിതത്തിന്റെ വൈപിരിത്യങ്ങൾക്ക്‌ മുന്നിൽ പരാജയ പ്പേടുന്ന സ്ത്രീകൾക്ക് മാതൃകയാണ് ഉലുപി.
• വൈധവ്യം അനുഭവി ചിട്ടും തളർന്നു പോകാതെ പോരാടിയ ഉലൂപി ധീറയും അതുപോലെ ശക്തയും ആണ്.
• ദുഃഖങ്ങളെ എല്ലാം അതിജീവിച്ച് വിധിക്ക് മുന്നിൽ കീഴടങ്ങി എല്ലാം സഹിക്കുന്ന നമ്മുടെ തലമുറയിൽ ഉലൂപി ഒരു മാതൃക ആണ്.
വിധിക്ക് മുന്നിൽ കീഴടങ്ങാതെ അതിനെ ഒരു ഊർജമായി എടുത്ത് മഹാദേവനെ തപസ്സ് ചെയ്ത് മറ്റാരേക്കാളും അധികം ശക്തിയും സാമർത്ഥ്യം ഉള്ളവളും ആയി ഉലൂപി മാറി.
• വിധവകൾ മറ്റുള്ളവരെ ആശ്രയിച്ച് ജീവിക്കണം എന്ന് പറയുന്ന ഈ കാലത്ത് തളരാത്ത പോരാട്ട വീര്യവും ആയി മറ്റുള്ളവർ തന്നെ ആശ്രയിച്ച് ജീവിക്കുന്ന ഒരു അവസ്ഥയിലേക്ക് ഉലൂപി കാര്യങ്ങള് എത്തിച്ചെങ്കി ല്‌ ഉലൂപി ഒരു നായിക തന്നെ ആണ്.
• വിധവ ആയിട്ടും ജീവിതം തളർന്നു എന്ന് കരുതാതെ പുതിയ ജീവിതത്തെ എത്തിപ്പിടിക്കുകയും ചെയ്തു ഉലൂപി.
ശെരിക്കും പറഞ്ഞാൽ ഇന്നത്തെ വിധവാ പുനർവിവാഹം ആയിരുന്നു അന്ന് നടന്നത്.
അത് ചെയ്യാനുള്ള ധൈര്യവും ഉലൂപി കാണിച്ചു.
• അർജ്ജുനൻ പോയിട്ടും തന്റെ മകനെയും ബഭ്രുവാഹനനെയും ധീരമായി വളർത്തി വീരായോധക്കൾ ആക്കി മാറ്റിയ ഉലൂപി മാതൃത്വം എന്ന നന്മയും അതോടൊപ്പം സ്ത്രീ സ്വയം പര്യാപ്ത ആകേണ്ട ആവശ്യകതയും വിളിച്ചോതുന്നു.
• തന്നെ തനിച്ചാക്കി പോയിട്ടും അർജ്ജുനന്റെ കർത്തവ്യങ്ങൾ ഒരു പോറലായി നിൽക്കാതിരിക്കാനും ശല്യപ്പെടുത്താതെ ഇരിക്കാനും സ്വയം മാറിനിന്ന ഉലൂപി നിസ്വാർത്ഥ സ്നേഹവും വിളിച്ചോതുന്നു.
• എന്നിട്ടും അർജ്ജുനന് ഒരാപത്ത്‌ വന്നപ്പോൾ അവള് ഓടി വന്നു.
സ്വന്തം കാർത്തവ്യതെ കുറിച്ച് ഉത്തമ ബോധമുള്ളവൾ ആയിരുന്നു ഉലൂപി.
• ഏത് പ്രതിസന്ധിയിലും തളരാത്ത ധൈര്യം,സ്നേഹം, കർത്തവ്യബോധം,നിസ്വാർത്ഥ,സ്വാതന്ത്ര്യം,സ്ത്രീ ശക്തി എന്നിവ എല്ലാ ഗുണഗണങ്ങളും അടങ്ങിയ ഉലൂപി അല്ലെ വാസ്തവത്തിൽ മഹാഭാരതത്തിലെ നായിക എന്ന് നമുക്ക് തോന്നിപ്പോകും.
ആധുനിക സ്ത്രീ ജനങ്ങൾക്ക് ഒരു ഉത്തമ ഉദാഹരണം ആക്കാൻ പറ്റുന്ന കഥാപാത്രം ആണ് ഉലൂപി.
ഭുജഗാത്മജ,ഭുജഗേന്ദ്രകന്യക,കൗരവ്യ,പന്നഗേശ്വരകന്യക എന്നിങ്ങനെ നിരവധി പേരുകൾ ഉലൂപിക്കുണ്ട് അവലംബം ↑ http://www.experiencefestival.com/a/Ulupi/id/203405
ഉല്ലമാൻ
നാല് കൊമ്പുകൾ ഉള്ള ഒരിനം മാൻ ആണ് ഉല്ലമാൻ .
ഇതിനെ Four-horned antelope എന്നും വിളിക്കുന്നു.
ഇതിന്റെ ശാസ്ത്രനാമം Tetracerus quadricornis എന്നാണ്.
ഇന്ത്യയിലും നേപ്പാളിലുമാണ് ഇത് പ്രധാനമായി കാണപ്പെടുന്നത്.
മൂന്ന് ഉപജാതികളെ തിരിച്ചറിയപ്പെട്ടിട്ടുണ്ട്.
ചെറിയ ഇളം ബ്രൗൺ നിറമുള്ള ആന്റിലോപ്പാണ് ഉല്ലമാൻ (Chowsingha).
ചെറുപ്പത്തിൽ ചുവപ്പുനിറമാർന്ന ഇവ പ്രായമാകുംതോറും കൂടുതൽ മഞ്ഞയായി മാറുന്നു.
ആണിന് രണ്ടുജോഡി കൊമ്പുകളാണുള്ളത്.
മുന്നിലുള്ള ജോഡി വളരെ ചെറുതാണ്.
മിനുസമുള്ള  ഇതിന്റെ കൊമ്പിൽ മറ്റു ആന്റിലോപ്പുകളിൽ കാണുന്നത്പോലെ വളയങ്ങളില്ല.
ഇതിന്റെ ഓരോ കാലിലേക്കും കറുപ്പ് വരകൾ പടർന്നിറങ്ങുന്നതു കാണാം.
താഴ്ത്തിയുള്ള ചൂളം പോലെയാണ് 'ചൗസിംഘ' യുടെ ശബ്ദം.
എന്നാൽ കേഴമാനെ പോലെ 'കുരയ്ക്കാ'റുമുണ്ട്.
തോൾവരെ പൊക്കം.
55 - 65 സെ.
മീ; തൂക്കം : 20 കിലോ ആവാസം
മരുപ്രദേശങ്ങളിലും  വരണ്ട ഇലപൊഴിയും കാടുകളിലും കുറ്റിക്കാടുകൾ നിറഞ്ഞതും ഉയർന്നും താഴ്ന്നുമിരിക്കുന്നതായ കുന്നിൻ പ്രദേശങ്ങളോടാണ് കൂടുതൽ താല്പര്യം.
പുല്ലും സസ്യങ്ങളുമാണിവ ഭക്ഷിക്കുന്നത്.
വേട്ട, കാലിമേയ്ക്കൽ, ആവാസവ്യവസ്ഥയുടെ നഷ്ടം ചിത്രങ്ങൾ ഇതും കാണുക കേരളത്തിലെ സസ്തനികൾ അവലംബം പുറത്തേക്കുള്ള കണ്ണികൾ Tetracerus quadricornis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Tetracerus quadricornis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ഉല്ലാസ് നദി ഇംഗ്ലീഷ് വിലാസം https://ml.wikipedia.org/wiki/Ulhas_River
പശ്ചിമേന്ത്യയിലെ പടിഞ്ഞാറോട്ടൊഴുകുന്ന പ്രധാനപ്പെട്ട നദികളിലൊന്നാണ് ഉല്ലാസ് .
മഹാരാഷ്ട്രയിലെ പശ്ചിമഘട്ടമലനിരകളിൽ നിന്നും ഉത്ഭവിക്കുന്ന ഈ നദി സംസ്ഥാനത്തെ 4,637 ച.
മീ വിസ്തീർണ്ണമുള്ള പ്രദേശത്തെ നനയ്ക്കുന്നു.
ഇവൻ എന്റെ പ്രിയ സി.ജെ. ഇംഗ്ലീഷ് വിലാസം https://ml.wikipedia.org/wiki/Evan_Ente_Priya_C.
റോസി തോമസ് തന്റെ ഭർത്താവായ സി.ജെ തോമസിന്റെ ഓർമ്മയ്ക്കായ് എഴുതിയ പുസ്തകമാണ് ഇവൻ എന്റെ പ്രിയ സി.ജെ. .
ജീവിച്ചിരിക്കുന്ന ഭാര്യ മൺമറഞ്ഞുപോയ ഭർത്താവിനു നൽകുന്ന പ്രേമോപഹാരം എന്ന്  ഗ്രന്ഥകാരി വിശേഷിപ്പിച്ചിരിക്കുന്ന ഈ കൃതി മലയാളത്തിലെ മികച്ച ഓർമ്മപുസ്തകങ്ങളിലൊന്നായി കരുതപ്പെടുന്നു.
സി.ജെ.യുടെ "ഇവനെന്റെ പ്രിയപുത്രൻ" എന്ന നാടകത്തിന്റെ പേരു പിന്തുടരുന്നതാണ് "ഇവൻ എന്റെ പ്രിയ സി.ജെ." എന്ന ഗ്രന്ഥനാമം.
ഇത് ചലച്ചിത്രമാക്കാൻ ആഗ്രഹിച്ചിരുന്നുവെന്ന് സംവിധായകൻ കെ.ജി. ജോർജ്ജ് പ്രസ്താവിച്ചിട്ടുണ്ട്.
ഇത് ആദ്യം മാതൃഭൂമി ആഴ്ച്ചപ്പതിപ്പിൽ ഖണ്ഡശഃ പ്രസിദ്ധീകരിക്കപ്പെട്ടിരുന്നു.
അവലംബം ↑ {{ cite news }} : Check date values in: | accessdate= and | archivedate= ( help ) ↑ 1 2 {{ cite news }} : Check date values in: | accessdate= ( help ) പുറം കണ്ണികൾ ഒരു പച്ചക്കുതിരയുടെ ഓർമക്ക്‌
ഇവൻ ഗോൾ ഇംഗ്ലീഷ് വിലാസം https://ml.wikipedia.org/wiki/Yvan_Goll
ഇവൻ ഗോൾ (ജനനം: ഐസക് ലാങ്, മാർച്ച് 29, 1891 - ഫെബ്രുവരി 27, 1950) ഫ്രഞ്ച്-ജർമൻ ഭാഷകളിൽ രചന നടത്തുന്ന ഫ്രെഞ്ച്-ജർമ്മൻ കവിയായിരുന്നു.
ജർമൻ എക്സ്പ്രഷനിസത്തിനും ഫ്രഞ്ച് സർറെലിസത്തിനും അദ്ദേഹത്തിന് അടുത്തബന്ധമുണ്ട്.
ഗോൾ അൽസെയിസ്-ലൊറെയ്നിലെ സങ്ക് ഡീഡെലിൽ (ഇന്ന് സൈന്റ്-ഡീ-ഡെസ്-വോസ്ജസ് ) യവാൻ ഗോൾ (ഇവാൻ ഗോൾ എന്നും എഴുതിയിട്ടുണ്ട്) ജനിച്ചു.
അൽസാസിലെ റാപോൾട്ട്സ്വീലറിൽ നിന്നുള്ള ഒരു ജൂത കുടുംബത്തിൽ നിന്നുള്ള തുണി വ്യാപാരിയായിരുന്നു പിതാവ്.
ആറു വയസ്സുള്ളപ്പോൾ പിതാവിന്റെ മരണത്തിനുശേഷം 1871-ലെ ജർമൻ സാമ്രാജ്യത്തിലെ ലോറൈൻ പട്ടണമായ മെറ്റ്സിലെ ബന്ധുക്കളോടൊപ്പം ചേർന്നു.
(1918-നു ശേഷം ഈ സ്ഥലത്തിന്റെ അവകാശം ഫ്രാൻസിന് ആയിരുന്നു).
പ്രധാനമായും ലോറൻ / ഫ്രഞ്ച് സംസാരിക്കുന്ന അൽസേസ്-ലോറൈനിന്റെ പടിഞ്ഞാറൻ ഭാഗത്ത്, ഹൈസ്കൂൾ വിദ്യാഭ്യാസത്തിൽ ജർമ്മൻ ഭാഷയും ഉൾപ്പെട്ടിരുന്നു.
പിന്നീട് സ്ട്രാസ്ബർഗിൽ പോയി അവിടെയുള്ള സർവകലാശാലയിലും ഫ്രീബർഗിലും മ്യൂണിക്കിലും നിയമപഠനം നടത്തി.
അവിടെ അദ്ദേഹം 1912-ൽ ബിരുദം നേടി.
1913-ൽ ബെർലിനിലെ എക്സ്പ്രഷനിസ്റ്റ് പ്രസ്ഥാനത്തിൽ ഗോൾ പങ്കെടുത്തു.
അദ്ദേഹത്തിന്റെ ആദ്യത്തെ പ്രസിദ്ധീകരിച്ച കവിത, ഡെർ പനാമകനാൽ (പനാമ കനാൽ), മനുഷ്യ നാഗരികതയെ പ്രകൃതിയെ നശിപ്പിക്കുന്നതിനെക്കുറിച്ചുള്ള ദാരുണമായ കാഴ്ചപ്പാടിനെ താരതമ്യം ചെയ്യുന്നു.
മനുഷ്യ സാഹോദര്യത്തിലും കനാലിന്റെ വീരനിർമ്മാണത്തിലും ശുഭാപ്തിവിശ്വാസം ഉളവാക്കുന്നു.
എന്നിരുന്നാലും, 1918 മുതലുള്ള കവിതയുടെ പിന്നീടുള്ള പതിപ്പ് കൂടുതൽ അശുഭാപ്തിവിശ്വാസത്തോടെ അവസാനിക്കുന്നു.
ഒന്നാം ലോക മഹായുദ്ധം പൊട്ടിപ്പുറപ്പെട്ടപ്പോൾ അദ്ദേഹം നിർബന്ധിതമായി ഒഴിവാക്കാനായി സ്വിറ്റ്സർലൻഡിലേക്ക് രക്ഷപ്പെട്ടു.
സൂറിച്ചിലെ കാബറേറ്റ് വോൾട്ടയറിലെ ഡാഡിസ്റ്റുകളുമായി , പ്രത്യേകിച്ച് ഹാൻസ് ആർപ്പുമായും , എന്നാൽ ട്രിസ്റ്റൻ സാര , ഫ്രാൻസിസ് പിക്കാബിയ എന്നിവരുമായി ചങ്ങാത്തത്തിലായി.
അദ്ദേഹം നിരവധി യുദ്ധകവിതകളും കൂടാതെ ദി ഇമ്മോർട്ടൽ വൺ (1918) ഉൾപ്പെടെ നിരവധി നാടകങ്ങളും എഴുതിയിട്ടുണ്ട്.
അതിൽ 1916-ലെ "റിക്വീം ഫോർ ദ ഡെഡ് ഓഫ് യൂറോപ്പ്" ഏറ്റവും പ്രസിദ്ധമായി.
അവലംബം കൂടുതൽ വായനയ്ക്ക് Gérard Durozoi, An excerpt from History of the Surrealist Movement , Chapter Two, 1924-1929, Salvation for Us Is Nowhere , translated by Alison Anderson, University of Chicago Press, pp. 63-74, 2002 , ISBN 978-0-226-17411-2 Matthew S. Witkovsky, Surrealism in the Plural: Guillaume Apollinaire, Ivan Goll and Devětsil in the 1920s , 2004 Eric Robertson, Robert Vilain, Yvan Goll - Claire Goll: Texts and Contexts , Rodopi, 1997 , ISBN 0854571833 Man Ray / Paul Eluard - Les Mains libres (1937) - Qu'est-ce que le surréalisme ?
Denis Vigneron, La création artistique espagnole à l'épreuve de la modernité esthétique européenne, 1898-1931 , Editions Publibook, 2009 , ISBN 2748348346 ബാഹ്യ ലിങ്കുകൾ Works by or about ഇവൻ ഗോൾ at Internet Archive
ഇവൻ മേഘരൂപൻ ഇംഗ്ലീഷ് വിലാസം https://ml.wikipedia.org/wiki/Ivan_Megharoopan
പി. ബാലചന്ദ്രൻ തിരക്കഥയെഴുതി സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ഇവൻ മേഘരൂപൻ .
പ്രകാശ് ബാരെ , പത്മപ്രിയ , ശ്വേത മേനോൻ , രമ്യ നമ്പീശൻ , ജഗതി ശ്രീകുമാർ എന്നിവർ പ്രധാന വേഷങ്ങളിലഭിനയിച്ചിരിക്കുന്ന ഈ ചിത്രം പി. കുഞ്ഞിരാമൻ നായരുടെ കവിയുടെ കാല്പാടുകൾ എന്ന ആത്മകഥയെ ആസ്പദമാക്കിയുള്ളതാണു് .
നിർമ്മാതാവു കൂടിയായ പ്രകാശ് ബാരെ പ്രധാന കഥാപാത്രമായ കെ.പി. മാധവൻ നായരെ അവതരിപ്പിക്കുന്നു.
2011-ലെ മികച്ച രണ്ടാമത്തെ ചിത്രത്തിനുള്ള കേരളസംസ്ഥാന പുരസ്കാരം ഈ ചിത്രത്തിനു ലഭിച്ചു .
ഒ.എൻ.വി. കുറുപ്പ് , കാവാലം നാരായണപ്പണിക്കർ , പി. കുഞ്ഞിരാമൻ നായർ എന്നിവർ എഴുതിയ ഗാനങ്ങൾക്ക് ശരത് ആണ് സംഗീതം പകർന്നിരിക്കുന്നത്.
ഈ ചിത്രത്തിലൂടെ മികച്ച സംഗീതസംവിധായകനുള്ള കേരളസംസ്ഥാന ചലച്ചിത്രപുരസ്കാരം ശരത് നേടി.
"ആണ്ടെ ലോണ്ടെ" കാവാലം നാരായണപ്പണിക്കർ രമ്യ നമ്പീശൻ 2.
"അനുരാഗിണീ" ഒ.എൻ.വി. കുറുപ്പ് കെ.ജെ. യേശുദാസ് 3.
"ഇന്നലേ ഞാൻ" പി. കുഞ്ഞിരാമൻ നായർ സുനിത നെടുങ്ങാടി 4.
"മായാ ഗോപബാലാ" പരമ്പരാഗതം റിയ രാജു 5.
"നിശാസുരഭീ" ഒ.എൻ.വി. കുറുപ്പ് ശ്വേത മോഹൻ 6.
"ഓ മറിമായൻ കവിയല്ലേ" കാവാലം നാരായണപ്പണിക്കർ കൃഷ്ണചന്ദ്രൻ , മൃദുല 7.
"വിഷുക്കിളി" ഒ.എൻ.വി. കുറുപ്പ് ശരത് , കെ.എസ്. ചിത്ര 8.
"യാഹി മാധവ" പരമ്പരാഗതം (ജയദേവർ) റിയ രാജു പുരസ്കാരങ്ങൾ കേരളസംസ്ഥാന ചലച്ചിത്രപുരസ്കാരം 2011 മികച്ച രണ്ടാമത്തെ ചിത്രം മികച്ച സംഗീതസംവിധായകൻ – ശരത് മികച്ച ചിത്രസംയോജകൻ – വിനോദ് സുകുമാരൻ മികച്ച ഡബ്ബിംഗ് ആർട്ടിസ്റ്റ് – പ്രവീണ ജോൺ എബ്രഹാം അവാർഡ് 2011 - പ്രത്യേക പുരസ്കാരം അവലംബം പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ് ഇവൻ മേഘരൂപൻ – മലയാളസംഗീതം.
ഇവോണേ ജിമേനെസ് വെലാസ്‌ക്വെസ്
ഇവോണേ ജിമേനെസ് വെലാസ്‌ക്വെസ്ഒരു പ്യൂർട്ടോ റിക്കൻ വയോധിക ചികിത്സകയും ഇന്റേണിസ്റ്റുമാണ്.
ഇംഗ്ലീഷ്: Ivonne Z. Jiménez Velázquez .
യൂണിവേഴ്സിറ്റി ഓഫ് പ്യൂർട്ടോ റിക്കോ സ്കൂൾ ഓഫ് മെഡിസിനിൽ മെഡിസിൻ വിഭാഗത്തിന്റെ പ്രൊഫസറും ചെയർമാനുമാണ് അവർ.
പ്യൂർട്ടോ റിക്കോയിലെ സാൻ ജുവാൻ എന്ന സ്ഥലത്താണ് ഇവോണേ ജിമെനെസ് വെലാസ്ക്വെസ് ജനിച്ചത്.
അവൾ 1978-ൽ പ്യൂർട്ടോ റിക്കോ സർവകലാശാലയിൽ ഒന്നാാം റാങ്കോടെ (മാഗ്ന കം ലോഡ്) ബിരുദം നേടി.
1982-ൽ യൂണിവേഴ്സിറ്റി ഓഫ് പ്യൂർട്ടോ റിക്കോ സ്കൂൾ ഓഫ് മെഡിസിനിൽ നിന്ന് മെഡിക്കൽ ബിരുദം നേടി.
ഹോസ്പിറ്റൽ റീജിയണൽ ഡി കാഗ്വാസിൽ ഇന്റേർൺ ചെയ്യുകയും 3 വർഷം ഹോസ്പിറ്റൽ യൂണിവേർസിറ്റാറിയോവിൽ ഇന്റേണൽ മെഡിസിനിലും പരിശീലനം നേടി.
യൂണിവേഴ്‌സിറ്റേറിയോയിൽ പിന്നീട് മെഡിസിൻ വിഭാഗത്തിൽ പരിശീലകയായി.
ഇവോണേ 1989 വരെ മൗണ്ട് സിനായ് ഹോസ്പിറ്റലിൽ ജെറിയാട്രിക്സിൽ വിദഗ്ധയായിരുന്നു.
ഇവോണേ വെലാസ്‌ക്വസ് പ്യൂർട്ടോ റിക്കോ യൂണിവേഴ്‌സിറ്റി ഓഫ് മെഡിസിനിൽ മെഡിസിൻ ഡിപ്പാർട്ട്‌മെന്റിലേക്ക് മടങ്ങുന്നതിന് മുമ്പ് മൗണ്ട് സീനായിയിൽ ഒരു അഡ്‌ജംഗ്‌റ്റ് പ്രൊഫസറായി ജോലി ചെയ്തു, 2002 ൽ ഒരു മുഴുവൻ  സമയ പ്രൊഫസറായി..
അവൾ മെഡിസിൻ വിഭാഗത്തിന്റെ മേധാവിയാണ്.
അമേരിക്കൻ ജെറിയാട്രിക്‌സ് സൊസൈറ്റി, അസോസിയേഷൻ ഓഫ് പ്രൊഫസർസ് ഓഫ് മെഡിസിൻ, അമേരിക്കൻ അസോസിയേഷൻ ഫോർ ജെറിയാട്രിക് സൈക്യാട്രി എന്നിവയിൽ അംഗമാണ്.
ഇവോണ അമേരിക്കൻ കോളേജ് ഓഫ് ഫിസിഷ്യൻസിലെ ഫെല്ലോ അംഗം ആണ്.
റഫറൻസുകൾ 1 2 3 4 ↑
ഇവോന ജുക ഇംഗ്ലീഷ് വിലാസം https://ml.wikipedia.org/wiki/Ivona_Juka
ക്രൊയേഷ്യൻ മൊണ്ടിനെഗ്രോ സിനിമാ സംവിധായകയാണ് ഇവോന ജുക ഗാർബേജ് ആൻഡ് എഡിറ്റിങ് എന്ന അവാർഡ് സിനിമയുടെ രചയിതാവാണ് ഇവോന.
ഈ ഹ്രസ്വ സിനിമ അമേരിക്കൻ ഔദ്യോഗിക മത്സരത്തിലേക്ക് തിരഞ്ഞെടുക്കപ്പെട്ടിരുന്നു.
ബെർലിനിൽ നടന്ന അവാർഡ് ചടങ്ങിലേക്ക് ഹ്രസ്വ സിനിമ നിർമ്മിക്കുന്നതിനായി യൂറോപ്യൻ ഫിലിം അക്കാദമി തിരഞ്ഞെടുക്കപ്പെട്ട അഞ്ച് യൂറോപ്യൻ വിദ്യാർഥികളിൽ ഒരാളായിരുന്നു ഇവർ.
വ്യൂ ഫ്രം എ വെൽ എന്ന ഇവോനയുടെ ഹ്രസ്വ സിനിമ അമേരിക്കൻ ഇന്റർനാഷണൽ ഫിലിം ഫെസ്റ്റിവലിൽ മികച്ച സിനിമയായി തിരഞ്ഞെടുക്കപ്പെട്ടിരുന്നു.
മികച്ച സംവിധായകയ്ക്കുള്ള പുരസ്‌കാരം ഇവോന ജൂകയ്ക്കായിരുന്നു.
ക്രോയേഷ്യയിലെ ഏറ്റവും കൂടുതൽ പുരസ്‌കാരം നേടിയ ഫെയ്‌സിങ് ദ ഡെ എന്ന ഡോക്യുമെന്ററിയുടെ തിരക്കഥാകൃത്തും സംവിധായകയുമാണ് ഇവോന.
ജർമ്മനിയിലെ വീസ്ബാഡെനിൽ നടന്ന ഗോ ഈസ്റ്റ് ഫിലിം ഫെസ്റ്റിവൽ, ഡോക്മ ഫിലിം ഫെസ്റ്റിവൽ, യൂറോപ്പിലെ പ്രമുഖ ഫിലിം ഫെസ്റ്റിവെലായ സരാജെവോ ഫിലിം ഫെസ്റ്റിവൽ എന്നിവയിൽ ഇത് മികച്ച ഡോക്യുമെന്ററിയായി തിരഞ്ഞെടുക്കപ്പെട്ടിരുന്നു.
ക്രൊയേഷ്യ , ബോസ്‌നിയ , മാസിഡോണിയ എന്നിവിടങ്ങളിൽ ഇത് വിജയകരമായി പ്രദർശനം നടന്നു.
യു ക്യാരി മി എന്ന സിനിമയാണ് ഇവോനയുടെ ആദ്യത്തെ ഫീച്ചർ ഫിലിം.
2015ൽ നടന്ന കർളോവി വാരി ഇന്റർനാഷണൽ ഫിലിം ഫെസ്റ്റിവലിൽ ആദ്യം അവതരിപ്പിച്ചത് ഈ സിനിമയായിരുന്നു.
2005ൽ ഇന്ത്യയിലെ ഗോവയിൽ നടന്ന അന്താരാഷ്ട്ര ഫിലിം ഫെസ്റ്റിവൽ , 2016ൽ ബെംഗളൂരുവിൽ നടന്ന ബെംഗളൂർ ഇന്റർനാഷണൽ ഫിലിം ഫെസ്റ്റിവൽ, 2016 ജൂണിൽ നടന്ന മ്യൂനിച്ച് ഇന്റർനാഷണൽ ഫിലിം ഫെസ്റ്റിവൽ എന്നിവയിൽ അടക്കം വിവിധ ഫിലിം ഫെസ്റ്റിവലുകളിലേക്ക് ഇവർ ക്ഷണിക്കപ്പെട്ടിട്ടുണ്ട്.
യൂറോപ്യൻ ഫിലിം അക്കാദമി അംഗമാണ് ഇവോന ജൂക.
ചലച്ചിത്രങ്ങൾ You Carry Me , feature fiction film, 2015, Galileo Production, 4film, Vertigo View from a Well („Pogled iz bunara“), short fiction film, 4 Film Ltd Facing the Day («Što sa sobom preko dana»), feature – length documentary, 72 min, 2006, 4 Film Ltd. EDITING , short film, 3 min, 2006 BEHIND THE DOOR , short film, 2:13 min, 2007 Welcome Home, Brother!
(«Dobrodošao kuči, brate!») documentary, 28min, 2005, Academy of Dramatic Arts - ADU Blue Pony Bicycle («Plavi pony»), documentary, 23 min, 2005, Academy of Dramatic Arts - ADU Nothing Else («Ništa više»), short film, 12 min, 2004, Academy of Dramatic Arts - ADU Garbage («Smeće»), short film, 5 min, 2003, Academy of Dramatic Arts - ADU അവലംബം ↑
ഇവോൺ ഷെറി ഇംഗ്ലീഷ് വിലാസം https://ml.wikipedia.org/wiki/Yvonne_Cherrie
ഒരു ടാൻസാനിയൻ അഭിനേത്രിയാണ് ഇവോൺ ഷെറി ( മോണാലിസ എന്നും അറിയപ്പെടുന്നു. ജനനം: ഓഗസ്റ്റ് 19, 1981).
2010-ൽ സാൻസിബാർ ഇന്റർനാഷണൽ ഫിലിം ഫെസ്റ്റിവലിൽ 'മികച്ച നടി'ക്കുള്ള അവാർഡ് അവർ നേടി.
പാൻ ആഫ്രിക്കൻ ആക്ട്രെസ് ഓഫ് ദി ഈയർ 2011-ലെ നൈജീരിയ എന്റർടൈൻമെന്റ് അവാർഡിനും അവർ നാമനിർദ്ദേശം ചെയ്യപ്പെട്ടു.
ടാൻസാനിയയിലെ സിനിമാ വ്യവസായത്തിലെ മികച്ച നടിമാരിൽ ഒരാളായും തുടക്കക്കാരിലൊരാളായും അവർ പരാമർശിക്കപ്പെടുന്നു.
ടാൻസാനിയൻ യുവതീയുവാക്കളെ അഭിനയ ജീവിത മാർഗനിർദേശവും അവരുടെ കഴിവുകൾ പ്രകടിപ്പിക്കാനുള്ള വേദിയും കൂടാതെ ആഫ്രിക്കൻ വിമൻ ആർട്‌സ് ആൻഡ് ഫിലിം ഫെസ്റ്റിവലിന്റെ (AWAFFEST) ഡയറക്‌ടറും ആക്‌ട് വിത്ത് മൊണാലിസ ഫൗണ്ടേഷന്റെ സ്ഥാപകയും കൂടിയാണ് അവർ.
1981 ഓഗസ്റ്റ് 19 ന് ടാൻസാനിയയിലെ ദേശീയ ആശുപത്രിയായ മുഹിമ്പിലിയിലാണ് ഷെറി ജനിച്ചത്.
അമ്മ സൂസൻ ലൂയിസും ഒരു അഭിനേത്രിയാണ്.
അവരുടെ പിതാവ് ജോലി ചെയ്തിരുന്ന അംഗോളയിലെ ലുവാണ്ടയിലായിരുന്നു അവരുടെ പ്രാഥമിക വിദ്യാഭ്യാസം.
പിന്നീട് ടാൻസാനിയയിലേക്ക് മടങ്ങിയ അവർ തന്റെ പ്രാഥമിക വിദ്യാഭ്യാസം ഡാർ എസ് സലാമിലെ ടെമേകെയിലെ മുൻഗാനോ പ്രൈമറി സ്കൂളിൽ ആരംഭിച്ചു.
കൂടാതെ ടാൻസാനിയ പബ്ലിക് സർവീസ് കോളേജിലേക്ക് പോകുന്നതിനുമുമ്പ് അവർ സെക്കണ്ടറി വിദ്യാഭ്യാസം നേടിയ സനാകി ഗേൾസ് ഹൈസ്കൂളിൽ സെക്രട്ടേറിയൽ പഠനം നടത്തി.
2002-ൽ ഇംഗ്ലീഷ് ഭാഷാ കോഴ്‌സിന് പ്രീ അഡ്വാൻസ് ലെവലിനായി ബ്രിട്ടീഷ് കൗൺസിൽ ടാൻസാനിയയിൽ ചേർന്നു.
അതിനുശേഷം നെയ്‌റോബിയിലെ വിൽനാഗ് മീഡിയ ട്രെയിനിംഗ് കോളേജിൽ ചേർന്നു.
അവിടെ മാസ് കമ്മ്യൂണിക്കേഷനിൽ ഡിപ്ലോമ നേടി.
മാംബോ ഹയോ എന്ന പരമ്പരയിലെ തന്റെ ഒന്നിലധികം കാമുകന്മാരുമായി ജീവിതം അനുരഞ്ജിപ്പിക്കാൻ പാടുപെടുന്ന ഒരു യുവതിയായി 1998-ലെ പ്രകടനത്തിൽ നിന്നാണ് അവർക്ക് "മൊണാലിസ" എന്ന വിളിപ്പേര് ലഭിച്ചത്.
2002-ൽ മോണാലിസ തന്റെ ആദ്യ ഫീച്ചർ സിനിമയിൽ അരങ്ങേറ്റം കുറിച്ചത് ഗേൾഫ്രണ്ട് എന്ന ചിത്രത്തിലാണ്.
അവിടെ അവർ TID യുടെ കാമുകി തുമ്പാലെ ആയി അഭിനയിച്ചു.
അവരുടെ അച്ഛൻ പുറത്താക്കിയതിന് ശേഷം അവരുടെ ജീവിതം വഴിതിരിച്ചുവിടാൻ നിർബന്ധിതയായി.
സബ്രീന (2003), ഡിലമ്മ (2004), ഷീ ഈസ് മൈ സിസ്റ്റർ (2006), ക്വാ ഹെഷിമ യാ പെൻസി, ബിന്റി നുസ, നെറ്റ്‌വർക്ക് തുടങ്ങി നിരവധി സിനിമകളിൽ അവർ വേഷങ്ങൾ ചെയ്തു.
2010-ലെ സാൻസിബാർ ഇന്റർനാഷണൽ ഫിലിം ഫെസ്റ്റിവലിനുള്ള 'മികച്ച നടി' അവാർഡും അവരുടെ ശ്രദ്ധേയമായ പ്രകടനങ്ങളിലൊന്ന് ബ്ലാക്ക് സൺഡേയിൽ നിന്നുള്ളതാണ്.
ഇത് 2011-ലെ നൈജീരിയ എന്റർടൈൻമെന്റ് അവാർഡിനുള്ള പാൻ ആഫ്രിക്കൻ നടിക്കുള്ള നാമനിർദ്ദേശവും നേടികൊടുത്തു.
അവാർഡുകളും നാമനിർദ്ദേശങ്ങളും Year Event Prize Recipient Result 2008 Kiu Media Awards Queen Of Bongo Movies Herself വിജയിച്ചു 2010 Zanzibar International Film Festival Best Actor/Actress Black Sunday വിജയിച്ചു Filamu Central Best Of 2010 Best Actress Binti Nusa വിജയിച്ചു 2011 2011 Nigeria Entertainment Awards Pan African Actress Of The Year Black Sunday നാമനിർദ്ദേശം 2015 Tanzania Film Awards Best Actress In A Leading Role Daddy's Wedding നാമനിർദ്ദേശം Tribute Award(Media) Filamonata (With Suzan Lewis) നാമനിർദ്ദേശം 2018 The African Prestigious Awards (Ghana) Best Female Movie Star Herself വിജയിച്ചു അവലംബം പുറംകണ്ണികൾ Official page ഇൻസ്റ്റാഗ്രാമിൽ
ഇവ്വാവിക് ദേശീയോദ്യാനം
ഇവ്വാവിക് ദേശീയോദ്യാനം, കാനഡയിലെ യൂക്കോണിൽ സ്ഥിതിചെയ്യുന്ന ഒരു ദേശീയോദ്യാനമാണ് .